Alegeri 2024. Coaliția PNL-PSD va avea candidat comun pentru Primăria București
Alegeri 2024. Potrivit unor surse Capital, deciziile luate în cadrul ședinței Coaliției de astăzi implică o serie de candidați comuni. Iată despre ce este vorba:
- Candidat comun București,
- Candidați comuni la sectoare,
- Candidați comuni la Consiliul General
- Candidați comuni la consiliile locale de sectoare
Totodată, a fost transmisă și o listă pentru alegerile europarlamentare, în care sunt sunt vehiculate o serie de nume. Lista nu este definitivă. Pe lângă numele de mai jos, Vasile Blaga are și el șanse să fie pe lista finală, potrivit surselor citate.
Iată cum arată lista provizorie pentru europarlamentare în cadrul Coaliției:
1. Ramona Chiriac ( propusă de Ciolacu)
2. PSD Mihai Tudose
3. PNL Rares Bogdan
4. PSD Claudiu Manda
5. PNL Dan Motreanu
6. PSD Victor Negrescu
7. PNL Femeie – Adina Vălean
8. PSD Vasile Dâncu
9. PNL Sigfried Mureșan
10. PSD Titus Corlățean
11. PNL Daniel Buda
12. PSD Dragoș Benea
13. PNL Dan Nica
14. PSD Gheorghe Cârciu
15. PNL Mircea Hava
16. PNL Alexandru Muraru
Desemnarea oficială a candidaților va avea loc după o viitoare întrunire a Coaliției, după ce aceștia vor primi aprobarea în cadrul forurilor interne ale PNL și PSD.
În Sectorul 3, candidatul susținut va fi Robert Negoiță din partea PSD. În Sectorul 4, PSD îl va susține pe Daniel Băluță, iar în Sectorul 6, candidatul va fi Ciprian Ciucu din partea PNL. La Primăria Sectorului 1 va candida un reprezentant al PSD, în timp ce la Primăria Sectorului 2 va candida un reprezentant al PNL, conform surselor menționate.
Există posibilitatea ca în cursa pentru Primăria Capitalei să fie susținut Cătălin Cîrstoiu, managerul Spitalului Universitar de Urgență București, în calitate de candidat independent.
Calendarul alegerilor din 2024
În februarie 2024, Marcel Ciolacu și Nicolae Ciucă, liderii coaliției PSD-PNL, au făcut public faptul că alegerile locale și cele europarlamentare sunt programate pentru data de 9 iunie. În același timp, alegerile prezidențiale vor fi devansate în luna septembrie, cu primul tur urmând să aibă loc pe 8 septembrie și turul doi pe 22 septembrie.
Ciolacu și Ciucă au confirmat că alegerile parlamentare vor avea loc pe data de 8 decembrie. Această hotărâre vine în urma unui acord pentru comasarea alegerilor locale și europarlamentare, precum și pentru elaborarea unor alianțe și liste comune la nivelul Parlamentului European. Cei doi lideri au evidențiat că această abordare este menită să asigure stabilitatea și coerența guvernării în țară.
Nicolae Ciucă, liderul PNL, a accentuat faptul că atât PNL, cât și PSD au făcut un "sacrificiu minim de orgoliu" pentru a garanta stabilitatea națională și pentru a servi interesele românilor. El a subliniat angajamentul responsabil asumat de ambele partide în menținerea stabilității și coerenței în gestionarea afacerilor guvernamentale.
"Nu ne putem permite să fragilizăm stabilitatea țării pentru orgoliile politice mărunte, care ar putea să afecteze îndeplinirea obiectivelor pe care ni le-am asumat în fața românilor", a declara Ciucă.
În concluzie, iată calendarul electoral pentru România, pe scurt:
– Alegerile europarlamentare vor avea loc pe 9 iunie 2024.
– Alegerile locale din România vor coincide cu cele europarlamentare și vor fi organizate tot pe 9 iunie 2024.
– În ceea ce privește alegerile prezidențiale, primul tur va avea loc pe 8 septembrie 2024, iar turul al doilea pe 22 septembrie 2024, această variantă fiind preferată de premier.
– Alegerile parlamentare din România sunt programate pentru data de 8 decembrie 2024.